

**Asociația Română pentru Propaganda și Istoria Aeronauticii**

**ASOCIATIA ROMÂNĂ PENTRU PROPAGANDA ŞI ISTORIA AERONAUTICII CLUJ-filiala CLUJ (A.R.P.I.A.** filiala Cluj); Sediu social: Cluj-Napoca, str. Traian Vuia, nr. 149; Cod Inregistrare Fiscala 32143971; cont deschis la Banca Transilvania RO35 BTRL RONC RT02 1793 3001; **cont bancar personalizat, numit „Smaranda Brăescu”, nr. RO08BTRLRONCRT0217933002** adresă corespondenţă: str. Ciocârliei, nr. 42, bl. M6, ap.7; tel. 0040730588090; E-mail: [laurentiu\_buzenchi@yahoo.com](mailto:laurentiu_buzenchi@yahoo.com); www.arpia-filialacluj.ro

### INVITAȚIE

### pentru participarea si sprijinirea evenimentele dedicate

### aviatoarei SMARANDEI BRĂESCU

***Asociația Română pentru Propaganda și Istoria Aeronauticii***, împreună cu ***Forțele Aeriene Române***, a inițiat demersurile pentru organizarea evenimentelor omagiale dedicate Smarandei Brăescu în perioada octombrie 2021 – mai 2022, perioadă propusă pentru a fi denumită ***„Anul Smaranda Brăescu”***. Programul a fost propus să se desfășoare sub ***Înaltul patronaj al Președintelui României*** și să fie introdus în programul de evenimente al ***UNESCO***.

***Asociația Română pentru Propaganda și Istoria Aeronauticii (A.R.P.I.A.)***, înființată în anul 1990 este continuatoarea ***Asociației Române pentru Propaganda Aviației (A.R.P.A.)***, înființată în anul 1927, scopul ei principal fiind promovarea valorilor și a personalităților Aviației naționale și mondiale.

Smaranda Brăescu, românca supranumita „Regina Aerului” a fost prima femeie parașutist cu brevet din România, campioană europeană (1931) și campioană mondială la parașutism (în 1932, cu recordul de 7233 m la Sacramento, SUA).

Smaranda Brăescu, s-a născut pe 21 mai 1897, la Hănţeşti, comuna Buciumeni, judeţul Galaţi, într-o familie cu 5 fete si 4 băieţi.

Câteva repere din cariera de excepţie a *,,Reginei Aerului*”:

- 2 octombrie 1931, doboară recordul feminin mondial la paraşutism, de salt cu parașuta de la înăltimea de 6.000 m, în Câmpia Bărăganului;

- 19 mai 1932, la Sacramento, California, Statele Unite ale Americii, doboară recordul mondial absolut la paraşutism cu saltul de la înăltimea de 7.233 m;

- 8 octombrie 1932, obţine brevetul internaţional de pilot aviator pentru avioane de turism emis de Şcoala civilă de pilotaj de pe aerodromul ,,Roosevelt Field” din New-York, fiind primul pilot străin, brevetat în Statele Unite ale Americii;

- 25 martie 1935, obţine certificatul de aviator emis de Aeroclubul Regal al Angliei;

- 19 mai 1936 traversează Marea Mediterană pe itinerariul Roma (Italia) – Tripoli (Libia) cu un avion monomotor numit „Aurel Vlaicu”;

- 1942 este instructor de desant al batalionului de paraşutişti militari înfiinţat la Băneasa (Batalionul 1 paraşutişti);

- 1942 se încadrează ca pilot militar în Escadrila Sanitară (Escadriala Albă) pe frontul de Est;

- 1944-1945 comandant al plutonului de voluntare încadrat în Detaşamentul „Corneşti” şi în Escadrila Sanitară, pe frontul de Vest.

A fost decorată de regele Carol al II-lea cu Crucea de Aur a Virtuții Aeronautice, cu tresă de aur, distincție unică pentru un aviator român.

Condamnată în contumacie la doi ani de închisoare de către regimul instalat în România după cel de al Doilea Război Mondial pentru semnarea unui protest prin care se denunţa falsificarea alegerilor din 1946, a fost obligată să se pună la adăpost, ca să nu poată fi găsită de Siguranţa Statului, sub nume false, neavând niciodată intenţia să părăsească ţara ei, România!

Din anul 1946 se ascunde în judeţele Bacău şi Iasi sub numele Maria Matei, iar în anul 1947 se călugărește, sub numele de Maria Popescu la Mănăstirea ,,Congregaţia Surorilor Maicii Domnului”, din Jucu, judeţul Cluj.

În toamna anului 1947, bolnavă fiind, este internată la Clinica profesorului universitar Dr. Iuliu Haţieganu, iar la 2 februarie 1948 pleacă la ,,Escadrila din Ceruri”, fiind înmormântată în Cimitirul Central din Cluj-Napoca, parcela II-B, nr. 1550, acolo unde Asociația Română pentru Propaganda și Istoria Aeronauticii Cluj i-a construit un monument.

Regele a decorat-o, comuniștii au condamnat-o, aviatorii și parașutiștii români din toate timpurile au venerat-o.

La 90 de ani de la stabilirea recordului european și a celui mondial absolut, România îi oferă omagiul meritat, post-mortem.

Vor fi organizate ceremonii aniversare în țară și în străinătate, produse filatelice, monedă aniversară, o carte biografică și monumente omagiale.

Pentru organizarea evenimentelor vă solicităm sprijinul ca partener/sponsor, cu respectarea legislației în vigoare.

Detaliile privind parteneriatul/sponsorizarea vor fi furnizate după transmiterea intenției de participare.

**Evenimente și acțiuni propuse**

**În țară:**

1. Editarea unor produse filatelice prin ROMFILATELIA, crearea și lansarea unei medalii aniversare;
2. Editarea unei reviste aniversare „Aeronautica” a ARPIA în limba română și engleză;
3. Introducerea unei secțiuni pe tema aviației la Festivalul filmului TIFF din Cluj-Napoca începând din 2021;
4. Realizarea de A.R.P.I.A. Cluj a cărții biografice „Smaranda Brăescu: *Lăsați-mă să zbor!*” împreună cu cunoscutul istoric de aviație ing. Dan Antoniu, prof. dr. Tudor Sireteanu, membru corespondent al Academiei Române, nepot al eroinei, prof. dr. Mircea Goga și cdr. av. r. Laurențiu Buzenchi.
5. Organizarea în filialele A.R.P.I.A. de evenimente aniversare: expozitii de fotografie, concursuri de desen, simpozioane, vizionarea filmului documentar realizat de Studioul cinematografic al Armatei în instituții de cultură, școli, licee, universități;

Evenimentul principal din data de 2 oct. 2021 va avea în program lansarea cărții, medaliei și seriei filatelice aniversare, prezentarea unei expoziții de fotografie și machetele de avioane, prezentarea unui film documentar despre eroină, realizat de Studioul cinematografic al Armatei; se va organiza la București, în prezența reprezentanților Administrației Prezidențiale, Guvernului, ambasadelor SUA, Canadei, Marii Britanii, Franței, Germaniei, Italiei, Greciei și Turciei, cu care Smaranda Brăescu a avut legături directe și nemijlocite, precum și în toate filialele A.R.P.I.A. din țară și străinătate.

Declararea de către Ministerul Culturii a perioadei oct. 2021 - mai 2022, "*Anul Smaranda Brăescu*", perioadă în care în școli, licee, universități, centre de cultură, ambasade și filiale ale Institutului Cultural Român să se organizeze simpozioane, vizionări ale filmelor documentare, donații de carte, etc., ca urmare a demersurilor A.R.P.I.A.;

**În străinătate:**

1. Organizarea unui eveniment aniversar dedicat Smarandei Brăescu la nivelul Parlamentului European, în noiembrie 2021;
2. Organizarea unei serii de evenimente la Sacramento, San Francisco-Silicon Valley, San Diego și Los Angeles, California, SUA în luna mai 2022, împreună cu Comunitatea română din California;
3. Organizarea unei ceremonii în august 2022 la Montreal, Canada pentru aniversarea a 90 de ani de la mitingul la care a participat Smaranda Brăescu împreună cu comunitatea românilor din Canada;
4. Organizarea de evenimente în statele afiliate EPAA (EUROPEAN PARTNERSHIP OF AIR FORCE ASSOCIATIONS), precum și în R. Moldova și Israel împreună cu Ministerul Afacerilor Externe și Institutul Cultural Român.

Beneficiile potențiale ale cererii de sponsorizare funcție de anvergura sprijinului acordat:

- logo-ul poate fi prezent în cartea editată de ARPIA Cluj „Smaranda Brăescu: *Lăsați-mă să zbor!”,* pe afișele, pliantele editate, pe site-ul [www.arpia-filialacluj.ro](http://www.arpia-filialacluj.ro), o pagină/coperta 3, în numărul omagial dedicat Smarandei Brăescu, al revistei AERONAUTICA, editată de A.R.P.I.A. într-un număr de 1000 de exemplare în limba română, distribuite la filiale și sucursale cu prilejul evenimentelor organizate și 500 exemplare în limba engleză, distribuite cu prilejul evenimentelor organizate peste hotare, în numerele lunare pe perioada de un an, spot publicitar în introducerea prezentării filmului documentar în cadrul evenimentelor organizate, roll-up-uri prezentate în cadrul expozițiilor de fotografie și machete, la evenimentele din țară și de peste hotare.

Toate mijloacele publicitare vor fi puse la dispoziție de sponsor, respectând strict legislația în vigoare. Aceasta este oferta generală, în condițiile sponsorizării integrale proiectelor. Funcție de suma sponsorizată, se vor stabili detaliile.

Beneficiarul sponsorizării se obligă ca întreaga sumă de bani acordată să fie utilizată pentru realizarea obiectului sponsorizării conform contractului și să aducă la cunoștința publicului numele firmei sponsor precum și unele date privind imaginea acestuia pentru identificare.

Justificarea cheltuielilor va fi facută în termen de 5 zile lucrătoare de la data efectuării plății de beneficiar.

**BUGETUL NECESAR DESFĂȘURĂRII PROIECTULUI**

**,, SMARANDA BRĂESCU 90”**

1. Editarea cărții ,,Smaranda Brăescu: *Lăsați-mă să zbor*!” într-un tiraj de 2000 exemplare = 7.000 euro;
2. Editarea a 1500 reviste aniversare 1,000 in limba romana si 500 in limba engleza = 2500 euro;
3. Editarea revistei AERONAUTICA in an aniversar tiraj 200 pe luna=2,400 exemplare = 4,000 euro;
4. Confectionarea a 500 de medalii aniversare cu cutii = 3.500 euro;
5. Achiziționarea a 100 de clasoare cu emisiunea filatelică=2500 euro;
6. Organizarea evenimentului la București din 2 oct. 2021=3.000 euro;
7. Organizarea evenimentelor la Sacramento, San Francisco, Los Angeles, California, Montreal- Canada în anul 2022=30.000 euro;
8. Ridicarea unui bust al Smarandei Brăescu la Cluj-Napoca=10.000 euro;
9. Organizarea evenimentelor in tarile EPAA (EUROPEAN PARTNERSHIP OF AIR FORCE ASSOCIATIONS), R Moldova si Israel 20.000 euro
10. Organizarea evenimentelor în țară = 2.000 euro

**TOTAL =84,500 EURO**

**Președinte ARPIA**  **Manager de program „Smaranda Brăescu 90”**

Gen. mr. (R) Președinte filiala ARPIA Cluj

Florian RÂPAN Cdr. av. (R) Laurențiu BUZENCHI